AlexejDobrolubov/national_council_slovak_2010 huggingface dataset:
32. schôdza NR SR - 4.deň - B. popoludní
Dátum: 2021-06-23
Poslanec: Urban, Miroslav (-)
Druh vystúpenia: Vystúpenie s faktickou poznámkou

192. Ďakujem za slovo. No zaujímavo ste to zhodnotili. Skutočne genetici, tak ako všetci my ľudia, môžme sa mýliť a potom to naše rozhodnutie môže byť katastrofálne. Ja si myslím, že mali by sme meniť filozofiu myslenia ľudí, aby sme začali vnímať deti ako skutočné bohatstvo našej spoločnosti. Ja nemám právo hodnotiť druhých ľudí ani za ich rozhodnutie. Akceptujem to. Tá spoločnosť ešte možno nedozrela do takéhoto stavu, ale myslím, že budúce generácie zhodnotia naše postoje k tejto problematike a uvidíme do budúcna. Máme obrovské množstvo bezdetných párov, ktoré čakajú na deti, a my povieme, že nám tie deti netreba a podobne. Čiže týmto štýlom asi treba postupovať a na druhej strane, keď hovoríme o podpore týchto potratov, je zvláštne, že naša spoločnosť stále vyžaduje takú extrémnu starostlivosť, maximálnu ochranu starých pacientov, pacientov polymorbídnych, v terminálnych štádiách ochorení, infaustné stavy. Tam sa vieme týchto ľudí zastať a snažíme si ich udržovať pri živote za každú cenu, za obrovské finančné prostriedky a na druhej strane túto problematiku nechávame len tak. Ďakujem.
32. schôdza NR SR - 4.deň - B. popoludní
Dátum: 2021-06-23
Poslanec: Urban, Miroslav (-)
Druh vystúpenia: Vystúpenie s faktickou poznámkou

168. Ďakujem za slovo. Myslím si, že táto téma Slovensko zbytočne rozdeľuje a väčšinu ľudí na Slovensku táto téma, bohužiaľ, nezaujíma. Ja chápem a akceptujem obidva názory aj ten pro-life, aj ten pro-my good life, prístup taký možno povedať že egoistický. Ale keď ste spomínali tie fakty, ten 12. týždeň to sme si my stanovili, že dovtedy je to embryo. Ale v 6. týždni má ten fétus už 4 milimetre, už sa tam hýbe, také srdiečko, taká trubica, ktorá má už 80 úderov za minútu a v 9. týždni už je srdce rozdelené na štyri komory. Čiže my sme si to tak stanovili ako ľudia, že do 12. týždňov to nič nie je. To je náš výplod. A čo sa týka tej vašej štatistiky, tak ste spomínali, že tie ženy, ktoré idú na potrat, lebo sú ohrozené chudobou. A to ste spomínali Spojené štáty, najbohatšiu krajinu na svete. Ja si myslím, že chudoba by nemala byť príčinou toho, aby žena išla na potrat. K tým faktom. Nedávno vyšiel v časopise The Lancet prognóza, ako bude vyzerať populácia na Slovensku. Tak teraz je to 5,4 a v roku 2100 nás bude 2,5 mil. Aj to je dôvod preto, aby sme tú prorodinnú politiku usmernili týmto smerom, aby nás bolo viacej. Ja len pre príklad uvediem Afganistan, ktorých bolo podobne ako v Československu 15 mil. v 80-tych rokoch, teraz ich je 37 mil. a v roku 2100 ich bude 130 mil. Takže vidíte, že tá chudoba naozaj by nemala byť príčinou toho, tejto, týmto problémami. Myslím si, že budúcnosť nám ukáže a naši potomkovia sa budú čudovať, ako sme k tejto téme pristupovali, keď budú čoraz väčšie problémy so sociálnym zabezpečením a podobne. A nechcem hovoriť už o infertilite, ktorá narastá a s týmto obdobné problémy... (Prerušenie vystúpenia časomerom.)
32. schôdza NR SR - 4.deň - A. dopoludnia
Dátum: 2021-06-23
Poslanec: Urban, Miroslav (-)
Druh vystúpenia: Vystúpenie s faktickou poznámkou

45. Ďakujem za slovo. Váš návrh zákona je plne akceptovateľný, samozrejme. Tá prevalencia naozaj týchto autistických ochorení narastá. Príčina, neviem si to vysvetliť, to vedia iní odborníci, ale myslím si, že tu vyvstáva iný taký omnoho väčší problém. Nedostatok psychiatrov, psychológov a detských psychiatrov. Na Slovensku je detských psychiatrov pár desiatok, to je absolútne nedostatočné množstvo. Ak chcete naozaj špecialistu, ktorý by správne dieťa zdiagnostikoval, terapeuticky viedol, to máte veľký problém vôbec nájsť takéhoto odborníka, čiže treba aj túto tému riešiť a naozaj prispieť k tomu, aby sme tých špecialistov s takýmito deťmi, čo vedia pracovať, chcú pracovať, aby boli motivovaní, tam treba naozaj vo väčšej miere pomôcť. Ďakujem.
32. schôdza NR SR - 3.deň - B. popoludní
Dátum: 2021-06-22
Poslanec: Urban, Miroslav (-)
Druh vystúpenia: Vystúpenie s faktickou poznámkou

234. Ďakujem za slovo. Mňa udivuje taká nenávisť a posadnutosť predkladateľov tohto návrha, návrhu a na druhej strane ich pokrytectvo. Spomeniem istého primátora Košíc a predsedu Východoslovenského krajského národného výboru, člena KSČ ’64 až ’90, ktorý sa neskôr stal napríklad prezidentom. A čo teraz majú trebárs tí príbuzní jeho vracať dôchodky, ktoré on dostával ako prezident? Alebo iný prípad. Podpredseda Okresného výboru v Poprade, ktorý dohliadal na prísne dodržiavanie ateizmu. Jeho syn sa neskôr stal prezidentom. A čo budeme aj toho lustrovať, nech vráti dôchodok svojho otca? Alebo vojaci, ministri obrany, ktorí v minulosti slúžili v Československej ľudovej armáde, neskôr sa stali skutočne ministrami. Aj od nich budeme pýtať dôchodky? Alebo od ich príbuzných, ak tu nie sú medzi nami? No a ešte pre pokrytcov a USA-filov by som spomenul taký, takú zaujímavú správu, neviem, či o tom viete, v roku 2004 uverejnili investigatívni žurnalisti správu Paperclip, čo je kancelárska spojka, kedy odhalili, že stovky, dokonca tisícky fašistov, originál fašistov si užívalo úplne elegantne americké dôchodky. A bez akéhokoľvek povšimnutia. Neni to len Wernher von Braun, ktorý hľadal robotníkov v Buchenwalde a neskôr bol pri projekte Apollo 11, ale bol to aj riaditeľ Kenedyho centra Debus... (Reakcia z pléna.) Áno. Alebo fašista Salmon, ktorý pálil synagógy a bol v jednotkách SA, bol odborník na tryskové motory. Títo všetci slúžili USA. V ’57. ešte 77 % zamestnancov ministerstva spravodlivosti NSR boli fašisti.
28. schôdza NR SR - 9.deň - B. popoludní - 27.05.2021
Dátum: 2021-05-27
Poslanec: Urban, Miroslav (-)
Druh vystúpenia: Vystúpenie s faktickou poznámkou

108. Ďakujem za slovo. Pred rokom, keď vznikala táto koalícia, tak ste hovorili, že budete mať viacej peňazí, lebo SMER kradol a vy kradnúť nebudete, čiže budete mať viacej peňazí pre ľudí. No, bohužiaľ, zadlžujeme sa vo veľkom. A je máj, zvyšuje sa dlh. Ja si myslím, že podobné, s podobnými nápadmi prídete aj na jeseň a na zimu a to bude strašne, katastrofa pre Slovensko, lebo z tejto dlžoby sa nikdy nedostaneme. Moje, moje politické presvedčenie je skôr také ľavicovo-konzervatívne, ale absolútne sa mi páči prejav pána Viskupiča, hoci je pravicový a v mnohých veciach nesúhlasím, ale SaS-ka mi príde ako absolútne racionálny politický objekt, ktorý sa drží svojich pravidiel a svojich zásad. To je, naozaj by som vám chcel poďakovať za ten váš prejav. Určite sa dá šetriť. Určite sa dá šetriť a nemusíme sa toľko zadlžovať. Ja neviem, napríklad na armádu tie 2 percentá, čo sú plánované, tam sa dá tiež napríklad ušetriť. Tie nákupy zbraňových systémov, podľa mňa to je v tejto dnešnej dobe absolútne zbytočné. Určite súhlasím s navýšením tých financií na tie monoklonálne protilátky bamlanivimab alebo tie protilátky od regeneronu, to sú záležitosti pár desiatok miliónov. Ale ten naozaj racionálny postoj SaS-ky sa mi páči. Ďakujem.
28. schôdza NR SR - 6.deň - A. dopoludnia
Dátum: 2021-05-12
Poslanec: Urban, Miroslav (-)
Druh vystúpenia: Vystúpenie s faktickou poznámkou

60. Ďakujem za slovo. Keď vidím, ako žijú ľudia na Slovensku a zvlášť rodiny s deťmi, hanbím sa za to, že som poslanec. Myslím si, že si už väčšina z nás, alebo, myslím, že všetci nevieme predstaviť, ako žije napríklad žena samoživiteľka s dvoma, s dvomi deťmi, ktorá má príjem 500 euro. Nikto z nás si to nevie predstaviť. Pandemický príspevok vo výške 300 euro na každé nezaopatrené dieťa preto plne podporujem, aj keď si myslím, že príspevok by mal byť limitovaný istým príjmom rodičov. Ja ten príspevok nepotrebujem, ale ani nikto z nás, čo tu sedíme, ten príspevok nepotrebuje. Určite to budú lepšie investované peniaze ako vyhodené stámilióny za nezmyselné testovanie, ktoré vôbec nevie nikto interpretovať. Je mi úplne jedno, kto tento zákon predkladá. Všetko dobré, čo je pre občanov, pre rodiny, treba podporiť. Ja som len zvedavý, ako koaliční poslanci vysvetlia svoje postoje a svoje hlasovanie svojim voličom. Ďakujem.
28. schôdza NR SR - 6.deň - A. dopoludnia
Dátum: 2021-05-12
Poslanec: Urban, Miroslav (-)
Druh vystúpenia: Vystúpenie s faktickou poznámkou

12. Ďakujem za slovo. Keď to môže fungovať vo Fínsku, tak človek by si povedal, že by to mohlo fungovať snáď aj na Slovensku. No, bohužiaľ, Slovensko skôr mentálne patrí k Balkánu alebo k dákym východoeurópskym krajinám ako k nejakému škandinávskemu sociálnemu čestnému mysleniu. Bohužiaľ. Treba si uvedomiť, že do politiky by mali vstupovať ľudia, ktorí nie sú príliš bohatí. Tí, ktorí sú naviazaní na oligarchov a títo ľudia sú úplatní, ale na druhej strane v politike nemajú čo robiť ľudia, ktorí nič nevlastnia alebo majetok prepíšu celý na svoju manželku. To sú absurdnosti Slovenska. Hmotná zodpovednosť je určite akceptovateľná. Dúfam, že k tomuto zákonu skôr či neskôr príde a príde k prijatiu tohto zákona. Ak nie teraz, tak ja si myslím, že vplyvom tlaku spoločnosti na politikov tento zákon raz prijatý určite bude. Ďakujem.
28. schôdza NR SR - 5.deň - B. popoludní
Dátum: 2021-05-11
Poslanec: Urban, Miroslav (-)
Druh vystúpenia: Vystúpenie s faktickou poznámkou

190. Ďakujem za slovo. Ja by som teda reagoval na kolegu Šefčíka. Ja sa naozaj nedávam do tej pozície, že som odborník. Ale podľa mňa tie psychotesty nie je nič v zlom. Však to neni cielené len na jednu osobu. To je cielené aj na nás – aj na opozičných, aj na koaličných, lebo predsa len sme zodpovední za Slovensko, za obyvateľov, a z tohto pohľadu podľa mňa na to nie je nič zlé. Možno sa to odfiltruje, možno tí ľudia, ktorí majú duševné poruchy alebo by cítili sa nejako nekomfortne, by sa do takýchto vysokých pozícií nepechorili. Možnože by to bolo dobré. A to platí pre nás všetkých, tak pre koalíciu, aj opozíciu. Ja s tým problém nemám naozaj. Ďakujem.
28. schôdza NR SR - 1.deň - B. popoludní
Dátum: 2021-05-04
Poslanec: Urban, Miroslav (-)
Druh vystúpenia: Vystúpenie s faktickou poznámkou

24. Ďakujem za slovo. Ja by som sa chcel pani Žitňanskej len opýtať, či si myslí, že máme dostatok kvalifikovaných takýchto poradcov, ktorí budú vedieť odpovedať na tieto otázky. Koľko to bude asi stáť peňazí, teda z tých eurofondov alebo teda z európskych peňazí a či predpokladá, že či to táto skupina ľudí vôbec využije. Ďakujem.
27. schôdza NR SR - 1.deň - B. popoludní
Dátum: 2021-04-30
Poslanec: Urban, Miroslav (-)
Druh vystúpenia: Vystúpenie s faktickou poznámkou

106. Ďakujem za slovo. Pekné ospravedlnenia, len si myslím, že ako člen vlády by ste sa mali ospravedlniť aj za tie tisícky obetí pandémie COVID-19, ale aj ďalšie tisícky úmrtí na odvrátiteľné ochorenia, ktoré vlastne boli zanedbané vzhľadom na zlú zdravotnú starostlivosť. Vieme štatisticky, už sa to tu viackrát spomínalo, 11 600 mŕtvych z 380-tisíc pozitívne testovaných. Tá mortalita vychádza okolo 3 %. Ak si to porovnáme napríklad s Dánskom, ktoré má podobný počet obyvateľov, 2,5-tisíc mŕtvych z 250-tisíc pozitívne testovaných. Oni majú jednopercentnú mortalitu, my trojpercentnú. Ja viem, že to spadá pod ministerstvo zdravotníctva, ale ste predstaviteľ tejto vlády, takže mali by sme sa ospravedlniť, aj koalícia, možno teda aj opozícia za tieto nelichotivé čísla, ku ktorým sme dospeli, a je to podmienené naozaj zlým manažmentom COVID-pandémie, za ktorú môžete vy, s improvizáciou a chaotickým vládnutím. A ešte ma potešil teda ten fakt tých päť nemocníc, čo chcete postaviť, to je fajn, len aby ste tam mali personál, lebo zatiaľ nejaké pozitívne kroky k zdravotníkom som ešte nezaznamenal od tejto vlády. Ďakujem.
25. schôdza NR SR - 5.deň - B. popoludní - 30.03.2021
Dátum: 2021-03-30
Poslanec: Urban, Miroslav (-)
Druh vystúpenia: Vystúpenie s faktickou poznámkou

151. Ďakujem za slovo. Pán poslanec, páčilo sa mi to porovnanie Číny, aká je uvedomelá, Číňania oproti Spojeným štátom, čo sa týka teda tej vzdialenej technológie, že teda 73 % podporuje. Tá migračná kríza, čo spomínate, klimatická, ja si myslím, že to bude obrovský problém. O pár rokov bude v subsaharskej Afrike žiť okolo 1 mld. ľudí a tie podmienky nebudú také, aby tam tí ľudia prežívali, a určite budú chcieť žiť v lepších podmienkach a zmena klímy vedie, bude určite viesť ku migrácii. No a kam sa vyberú všetky títo, tieto množstvo klimatických migrantov? No do Európy. Mňa by zaujímalo, aký máte postoj voči týmto klimatickým migrantom, ktorí určite budú. Myslím si, že to nebude malé percento. To budú milióny ľudí. To je Bangladéš 160-miliónový, 1 mld. afrických a podobne ľudí, ktorí sa budú presúvať do krajín, kde je lepšie, lepší život, lepšie živobytie. No a jeden z tých najväčších znečisťovateľov, USA, to sa mi páči, že ste to spomenuli, tam treba tlačiť, na takéto obrovské krajiny. Myslím, že tá Čína pristupuje k tomu z takého kultúrneho hľadiska, inak k tomu životnému prostrediu, aj keď určite teraz je to jeden z najväčších znečisťovateľov, ak nie vôbec najväčší, vzhľadom na to, že prežíva ten priemyselný boom. Ale myslím si, že oni to majú v tej náture, že na to životné prostredie budú klásť väčší dôraz ako západná civilizácia. Ďakujem.
25. schôdza NR SR - 5.deň - B. popoludní - 30.03.2021
Dátum: 2021-03-30
Poslanec: Urban, Miroslav (-)
Druh vystúpenia: Vystúpenie s faktickou poznámkou

17. Ďakujem za slovo. Pozitívne vnímam rozšírenie indikácie pre postcovidových pacientov, teda o tie kardiovaskulárne ochorenia, postihnutia, alebo teda psychiatrické. Len sa chcem opýtať, že či aj rozpočet zdravotných poisťovní sa navýši, lebo predpokladá sa, že na tú kúpeľnú starostlivosť pôjde 0,4 až 1 mil. eura ročne. To je pri tých teda cca 30-tisíc pacientoch, čo ležali s covidom, sa na tú kúpeľnú liečbu dostane asi 1,5 až 4 % ľudí, čo prekonali COVID v nemocniciach. Tieto kardiovaskulárne choroby a psychiatrické, to sa týka ambulantných pacientov. A chcel by som sa opýtať, že či ste nerozmýšľali nad tým, že tú indikáciu predovšetkým čo sa týka tých respiračných ochorení, tam ste to dali po prepustení z nemocnice, pokiaľ majú respiračné ťažkosti, do šiestich mesiacov a je to indikačná skupina A, to sú pacienti, ktorí si, majú zadarmo aj ubytovanie, stravu aj teda liečebné procedúry. Ale je to len do šiestich mesiacov. A do dvanástich mesiacov je to tá indikačná skupina B, kedy si budú musieť tí pacienti s postihnutím teda predovšetkým dýchacích ciest zaplatiť stravu a ubytovanie, čo predstavuje náklady okolo 200 až 600 euro pre každého. Čiže tá otázka je, či keď ste rozšírili tie indikácie, či ste aj predpokladáte zvýšenie krytia na túto kúpeľnú starostlivosť. Ďakujem.
25. schôdza NR SR - 2.deň - A. dopoludnia
Dátum: 2021-03-17
Poslanec: Urban, Miroslav (-)
Druh vystúpenia: Vystúpenie s faktickou poznámkou

68. Ďakujem za slovo. Ďakujem aj pani Sulanovej za ozaj pekný príspevok do rozpravy. Ja ako konzervatívny poslanec som jednoznačne za tradičné hodnoty. Jednoznačne akceptujem rodinu ako zväzok muža a ženy. Tá nová ideológia LGBTI, áno, akože tí ľudia medzi nami sú. A akceptujem to, že tu sú, ale myslím si, že nie je vhodné, aby mali nejaké extra nadpráva, aby sa porovnávala takáto rodina z tohto prostredia so štandardnou rodinou muža a ženy. Čiže v tomto máme určite jasno a takýto zákon určite podporíme. Treba predovšetkým stavať na rodine, rodine tradičnej, to má zmysel. Ďakujem.
25. schôdza NR SR - 1.deň - B. popoludní
Dátum: 2021-03-16
Poslanec: Urban, Miroslav (-)
Druh vystúpenia: Vystúpenie s faktickou poznámkou

186. (Začiatok faktickej poznámky odznel mimo mikrofónu.) ... išli takto ďalej, tak by bol katolícky národný cintorín, evanjelický národný cintorín. Ja myslím, že je to absolútne nezmysel. Tieto veci by sme vôbec nemali teraz riešiť, stojí to zase peniaze navyše. Stačí jeden národný cintorín v Martine, srdce Slovenska bilo v histórii na severe Slovenska, takže ten Martin absolútne, absolútne stačí. Ďakujem.
24. schôdza NR SR - 1.deň - B. popoludní
Dátum: 2021-02-24
Poslanec: Urban, Miroslav (-)
Druh vystúpenia: Vystúpenie s faktickou poznámkou

100. Ďakujem za slovo. Vo vašom návrhu ma trocha vyrušuje čl. III, už som to spomínal aj na zdravotníckom výbore, kde sa udáva fakt, že do normálu, kedy nebudeme potrebovať núdzový stav, sa dostaneme, keď dosiahneme kolektívnu imunitu. Je to tam spomínané a o tej kolektívnej imunite sa hovorí, ju dosiahneme, ak budeme, preočkujeme 60 až 80 % populácie. Z toho potom vychádza, že pri dnešných dvoch percentách očkovaných obyvateľov Slovenska ten stav môžme dosiahnuť možno za rok-dva, takže toto sa mi celkom nepáči. A úplne akceptujem, že núdzový stav potrebujeme kvôli zdravotníctvu, aby bolo riadené tak, ako má byť. Ďakujem.
23. schôdza NR SR - 7.deň - A. dopoludnia
Dátum: 2021-02-05
Poslanec: Urban, Miroslav (-)
Druh vystúpenia: Vystúpenie s faktickou poznámkou

150. Ďakujem za slovo. Ja si myslím presne to isté, čo pani kolegyňa Šebová. Ono to, veľmi pekne to vyzerá na papieri, ale realita je úplne, úplne iná. Ja chápem DSS, ale pozrite sa na psychiatrické oddelenia, keby ste išli aj na iné oddelenie v nemocniciach, tak tam nájdete tie isté problémy. A skúmať to, čo už je bežne zaužívané, že sledovať informovaný súhlas s hospitalizáciou, s liečbou, to je štandard, to je všade. Sledovať nejaké úrazy, evidencia úrazov, to je štandard, to sú papiere, to je všade. Ja robím v nemocnici, tak viem, že keď spadne, tak sa podpíše, ale keby ste išli aj na iné oddelenia, tak nájdete v tej dokumentácii problém. Alebo tuto sa pozastavovať na tú elektrokonvulzívnu liečbu, to nech hodnotia psychiatri, nie komisári a takéto. Hovorili ste o kvantitatívnej starostlivosti, nie o kvalitatívnej, hej, tak ako tá správa CPT, čo tam bol ten európsky úrad pre mučenie, to sú, to je úplne taká fantazmagória mimo realitu nášho zdravotníckeho systému. To si ja osobne myslím. Chýba nám personál, to je alfa omega, keď tam nemáte, ja robím trebárs aj na geriatrii, tam je jedna sestra plus jedna praktická sestra, je tam 20 pacientov a tí pacienti sa sťažujú na to, že nemajú teplý čaj, a kvôli tomu zasadajú komisie, riešia studený čaj a takéto sprostosti a s tým vlastne oberajú o čas ten zdravotnícky personál. Tam nikto nechce robiť, to vám za 600 eur nebude tá sestra robiť nočné, víkendy. A vy tam pošlete komisára, aby ich tam buzeroval. To absolútne znehodnocujete, totálne zdravotníkov, tú ošetrovateľskú starostlivosť, načo zase ďalší komisár? Prečo tam nejde Úrad pre dohľad nad zdravotnou starostlivosťou? Veď ten má možnosti, podnet sa dá a môže tam ísť a dať pokutu tomu zdravotníckemu zariadeniu aj 5-tisíc euro. Kľudne nech im dajú, ale to keby ste išli od oddelenia k oddeleniu na Slovensku, to tu máte všade. To neni problém psychiatrii, ako ja asi takýto pohľad mám k tomu. A tie sieťové postele a tieto veci, mimo reality ste troška. Ďakujem.
23. schôdza NR SR - 5.deň - B. popoludní
Dátum: 2021-02-03
Poslanec: Urban, Miroslav (-)
Druh vystúpenia: Vystúpenie s faktickou poznámkou

159. Ďakujem za slovo. Ja by som vám rád pripomenul nejaké úspechy z vášho boja s COVID-om. Od ignorácie odborníkov pre hypo..., po hypotetické 7-eurové príplatky pre zdravotníkov, ktoré nie sú ničím kryté, ale aj rôzne potemkinovské COVID pavilóny bez centrálneho rozvodu kyslíka, bez základnej hygienickej infraštruktúry a, samozrejme, bez personálu. Aj to je výsledok vášho boja s COVID-om. Stavajú sa pavilóny pomaly jeden rok a nie sú hotové. Neviem, ale potrebujeme predovšetkým asi radary a inú vojenskú techniku a tieto veci nie sú pre vás dôležité. Rád by som pripomenul aj takú vec, neviem, či vôbec o tom viete, že na Slovensku v podstate neexistujú ani štandardné terapeutické postupy na liečbu s COVID-19. Je to divné, ale je to tak. Posledné doporučenia sú z októbra minulého roku a to sú len preložené odporúčania amerického NIH, The National Institutes of Health, a v podstate žiadne odporúčania nemáme, to je teda otázka aj na to ministerstvo zdravotníctva, že ani takéto základné veci v boji s COVID-om nemáme. Ja si myslím, že z úcty k ľuďom, ktorí umreli na COVID, z úcty k tým, ktorí, pozostalým, z úcty k zdravotníkom je otázka predčasných volieb absolútne, absolútne legitímna. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

264. Pán predsedajúci, ďakujem pekne za slovo. No bez ohľadu na to, čo sa teda v tých rokoch stalo, kolegovci, ale uvedomujeme si, že presne takto vyzerá morálny hazard? A vôbec ako celé čo tu celé poobedie ide zákon za zákonom, ja neviem, volebné päťstovky, to sú dve miliardy, tu sa ani nepýtam, koľko to je, ďalšie zníženia, nech to akokoľvek proste by možno pomohlo, ale jednoducho že z čoho. Ja sa len pýtam, že z čoho to chceme celé zaplatiť? To ja neviem, ja mám pocit, že je Mikuláša alebo že spadol meteor s nekonečným množstvom peňazí. Fakt. Ako dneska si to pozrite, zákon čo zákon, to negatívny vplyv na verejné financie. Ďakujem pekne.
90. schôdza NR SR - 13.deň - B. popoludní
Dátum: 2023-05-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

178. Ďakujem pekne za slovo, pán predsedajúci. No, pán predkladateľ, pán exminister, no zasa znovupredloženie tohto návrhu zákona je znásilnenie pravidiel, nerešpektovanie pravidiel, resp. ich ducha a proste to nerešpektovanie zákona o rokovacom poriadku. No príde mi, hovoríš o zachovaní demokracie na Slovensku a ideš ju chrániť nerešpektovaním všeobecne platným pravidiel. Návrh je tak absurdný a hlavne tak nepredstaviteľne a nezaplatiteľne drahý, že sa k nemu ani nebudem vyjadrovať. Je to čistá volebná kampaň a je to forma volebnej korupcie, či si to chce pán predkladateľ priznať alebo nie, ale hlavne je to absolútna neúcta k verejným financiám a k ich zmyslu. Kolegyne, kolegovia, apelujem na zdravý rozum tejto snemovne, apelujem na zodpovednosť voči verejným financiám, schválenie tohto zákona by znamenalo obrovský problém s financovaním štátu. Prosím, majme toto na pamäti, keď budeme hlasovať. Ďakujem pekne.
90. schôdza NR SR - 13.deň - A. dopoludnia
Dátum: 2023-05-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

45. Ďakujem pekne za slovo, pán predsedajúci. Kolega Ondro Dostál ďakujem ti pekne za tvoje vecné, odborné vystúpenie, odpichnem sa od jednej vety. Áno, riešiť sa, samozrejme, majú aj malé problémy, to je jasné, sme tu na to, ale vlastne tým výsledkom by vždy malo byť nejaké lepšie riešenie, ako to existujúce a tu sa prikláňam k tomu, že už teda keď sa 24-krát hľadalo riešenie a, samozrejme, vnímam, pani predkladateľka, že to boli rôzne návrhy z pera iných poslancov aj výrazne extrémnejšie, takže ale každopádne 24-krát sme tu túto tému mali, tak možno by sme mohli skúsiť ísť už riešiť nejaké iné problémy a možno ozaj aj tie menšie. Ďakujem pekne.
90. schôdza NR SR - 13.deň - A. dopoludnia
Dátum: 2023-05-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

17. Ďakujem pekne za slovo, pán predsedajúci. Peťo Cmorej, ďakujem pekne za tvoje vystúpenie. Ďakujem, že si pekne podrobne prešiel všetky body navrhnutého zákona. Priznám sa teda, že vôbec nerozumiem navrhovateľom, veď téma interrupcií v rôznych formách bola za posledné roky v pléne asi 20-krát a som presvedčený, že plénum asi dvadsaťkrát rozhodlo, že, že sa tie pravidlá nezmenia. A ja nevidím ani v spoločnosti proste nejakú, nejakú snahu, aby, alebo teda potrebu, aby sa, aby sa tieto pravidlá v oblasti interrupcií zmenili, resp. sprísňovali. Myslím, že máloktorá téma, bez ohľadu na to, akože toto je náročná téma, vlastne také vnímanie spoločnosti, že tie pravidlá sú jednoducho vyvážené a funkčné. A je také jedno základné pravidlo, že ak teda niečo funguje a ten systém teda funguje bez, bez nejakých zásadných problémov, treba ho jednoducho nechať fungovať. Navyše všetky dáta ukazujú, že teda počet interrupcií klesá a ja vidím našu spoločnosť takisto priateľskú k deťom, čiže tuto tiež nevidím žiadny problém. Ale my máme na Slovensku iný problém, a to je to, že nám krajina nefunguje ako celok, že sme prestali dobiehať vyspelé krajiny a že ľudia, naši občania nevidia v našej krajine budúcnosť. Toto, toto treba riešiť. Pretože ak nám krajina nefunguje, tak je vo finále potom jedno, koľko detí sa narodí, pretože veľa z nich odíde študovať, pracovať a žiť do zahraničia. A tu na Slovensku zostanú akurát ich starnúci rodičia. Ďakujem pekne.